Oncom ya iku makanan sing asalé saka Indonésia sing populèr ing Jawa Barat.[1] Panganan iki ya iku asil fermentasi sing dilakoaké déning kapang carané arep padha kaya nggawé témpé.[1] Bédané ya iku oncom bisa diarani siap didol sakwisé kapang ngasilaké spora, ananging yèn témpé bisa didol sadurunge ngasilaké spora (lagi proses hifa).[1] Oncom jinise ana 2, ya iku oncom abang lan oncom ireng.[1] Oncom abang didegradasi déning kapang oncom Neurospora sitophila utawa N. intermedia.[1] Oncom ireng didegradasi déning kapang témpé Rhizopus oligosporus utawa Mucor.[1] Oncom abang umume digawé saka bungkil tahu, ya iku kedelé sing dijupuk protein nalika gawé tahu, yèn oncom ireng umumé digawé saka bungkil kacang lemah kadangkala dicampur ampas (onggok) singkong utawa tepung singkong (tapioka), supaya nduwèni tekstur sing luwih apik lan luwih empuk.[1] Bungkil kacang lemah ya iku ampas sing asalé saka kacang lemah sing dijupuk lengané kanthi cara diperes utawa proses ekstraksi.[1] Kapang oncom ngétokaké enzim amilase, lipase lan protease sing aktif nalika proses fermentasi lan penting banget nalika proses penguraian pati dadi gula, penguraian bahan-bahan sel kacang, penguraian lemak, sarta alkohol lan ester sing ndadèkaké ambuné sedep lan wangi.[2] Oncom nduwèni kandungan gizi sing apik lan apik kanggo nambah gizi amarga regané sing murah.[2] Kandungan karbohidrat lan protein bisa dicerna lumayan dhuwur oncom saka bungkil kacang lemah.[2] Saliyane iku, populasi kapang bisa nambah produksi aflatoksin saka Aspergillus flavus sing wis gawé rusuh